PRIJEDLOG!

Na temelju članka 25. stavka 8. i članka 49. stavka 4. Zakona o poljoprivrednom zemljištu (Narodne novine, br. 20/18, 115/18, 98/19, 57/22 dalje u tekstu: Zakon), i članka 16. Statuta Općine Orehovica (Službeni glasnik Međimurske županije, broj 07/21 i 4/22), Općinsko vijeće Općine Orehovica na 24. sjednici održanoj 29. studeni 2024. godine donijelo je sljedeći

**P R O G R A M**

**korištenja sredstava od raspolaganja poljoprivrednim zemljištem Republike Hrvatske na području Općine Orehovica za 2025. godinu**

**Članak 1.**

(1) Program korištenja sredstava od raspolaganja poljoprivrednim zemljištem Republike Hrvatske na području Općine Orehovica za 2025. godinu (dalje u tekstu: Program) predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno Zakonu.

**Članak 2.**

(1) Ukupni planirani prihod od raspolaganja poljoprivrednim zemljištem u vlasništvu Republike Hrvatske na području Općine Orehovica iznosi 12.000,00 eura.

**Članak 3.**

(1) Ukupni prihod iz prethodnog članka ovog Programa raspoređuje se za sljedeće namjene:

|  |  |
| --- | --- |
| **PLANIRANA NAMJENA IZNOSA** | **IZNOS** |
| 1. Održavanje nerazvrstanih cesta - dio | 12.000,00 eura |

**Članak 4.**

(1) Općinska načelnica sastavit će godišnje izvješće o ostvarenju ovog Programa, te ga podnijeti Općinskom vijeću Općine Orehovica na usvajanje najkasnije do 31. ožujka 2025. godine.

(2) Izvješće iz članka 1. ovog Programa podnijet će nadležnom ministarstvu.

**Članak 5.**

Ovaj Program stupa na snagu osmog dana od dana objave u ,,Službenom glasniku Međimurske županije’’.

**OPĆINSKO VIJEĆE OPĆINE OREHOVICA**

KLASA: 022-05/24-01/

URBROJ: 2109-22-02-24-

Orehovica, 29.11.2024. **PREDSJEDNIK**

**Vedran Kovač**

OBRAZLOŽENJE:

Poljoprivredno zemljište je dobro od interesa za Republiku Hrvatsku i Prema odredba Ustava Republike Hrvatske uživa osobitu zaštitu. Prema odredbama Zakona o poljoprivrednom zemljištu (Narodne novine, broj 20/18., 115/18. i 98/19, 57/22) (u daljnjem tekstu: Zakon) poljoprivrednim zemljištem smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji. Poljoprivrednim zemljištem u vlasništvu države raspolaže se prema odredbama Zakona o poljoprivrednom zemljištu, a prema općim propisima o raspolaganju nekretninama ako nije drukčije određeno odredbama navedenim Zakonom. U smislu odredbi Zakona oblici raspolaganja poljoprivrednim zemljištem u vlasništvu države su: zakup i zakup ribnjaka, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje u zakup izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Poljoprivrednim zemljištem u vlasništvu države raspolaže temeljem Programa raspolaganja poljoprivrednim zemljištem u vlasništvu države (u daljnjem tekstu: Program), a koje donosi općinsko ili gradsko vijeće uz prethodno mišljenje županije i suglasnost Ministarstva poljoprivrede, odnosno za Grad Zagreb skupština Grada Zagreba uz suglasnost Ministarstva. Člankom 49. Zakona o poljoprivrednom zemljištu uređen je raspored sredstava od raspolaganja poljoprivrednim zemljištem u vlasništvu države, odnosno sredstvima ostvarenim od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom, na način da su 25% prihod državnog proračuna, 10% proračuna jedinice područne (regionalne) samouprave i 65% proračuna jedinice lokalne samouprave, odnosno Grada Zagreba, na čijem se području poljoprivredno zemljište nalazi. Stavkom 3. navedenog članka propisana je namjena njegovog korištenja i ona su namijenjena isključivo za programe katastarsko-geodetske izmjere zemljišta, za podmirivanje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture. Stavkom 4. istoga članka propisana je dužnost jedinica lokalne i područne (regionalne) samouprave i Gradu Zagrebu do donesu program korištenja sredstava od raspolaganja poljoprivrednim zemljištem u vlasništvu države.

Također su, sukladno stavku 5. istoga članka, jedinice lokalne i područne (regionalne) samouprave i Grad Zagreb u obvezi podnijeti godišnje izvješće o ostvarivanju programa korištenja sredstava svake godine i to do 31. ožujka za prethodnu godinu Ministarstvu poljoprivrede.

Planirani prihodi Općine Orehovica za 2025. godinu od raspolaganja poljoprivrednim zemljištem u vlasništvu države planirani su u ukupnom iznosu od 12.000,00 eura. S obzirom na odredbe članka 49. stavka 4. Zakona o poljoprivrednom zemljištu, namjenski prihodi od raspolaganja poljoprivrednim zemljištem u vlasništvu države raspoređeni su prema propisanim namjenama, a koje su utvrđene u prijedlogu Proračuna Općine Orehovica za 2025. godinu i to za održavanje nerazvrstanih cesta – 12.000,00 eura u (manjem) dijelu koji se odnosi na održavanje poljskih puteva

Slijedom navedenog, predlaže se usvajanje Programa korištenja sredstava od raspolaganja poljoprivrednim zemljištem Republike Hrvatske na području Općine Orehovica za 2025. godinu.