**PRIJEDLOG!!!**

Na temelju odredbe članka 17. stavka 1. Zakona o sustavu civilne zaštite (Narodne novine, br. 82/15, 118/18, 31/20, 20/21 i 114/22) i članka 16. Statuta Općine Orehovica (Službeni glasnik Međimurske županije, br. 7/21 i 4/22), Općinsko vijeće Općine Orehovica na 24. sjednici održanoj 29.11.2024. godine, donosi

**O D L U K U**

**o donošenju Procjene rizika od velikih nesreća za Općinu Orehovica**

**Članak 1.**

Donosi se Procjena rizika od velikih nesreća za Općinu Orehovica (u daljnjem tekstu: Procjena rizika).

**Članak 2.**

Procjena rizika čini sastavni dio ove Odluke, ali nije predmet objave.

**Članak 3.**

Ova Odluka stupa na snagu danom donošenja, a objavit će se u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA:

URBROJ:  
Orehovica, 29.11.2024. godine

**Predsjednik Općinskog vijeća Općine Orehovica**

Vedran Kovač

**OBRAZLOŽENJE:**

Člankom 17. stavkom 1. Zakona o sustavu civilne zaštite („Narodne novine, broj 85/18, 118/18, 31/20, 20/21), propisano je da predstavničko tijelo jedinice lokalne i područne (regionalne) samouprave na prijedlog izvršnog tijela donosi procjenu rizika od velikih nesreća.

Sukladno članku 8. stavku 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, broj 65/16), procjene rizika od velikih nesreća za područja jedinica lokalne samouprave izrađuju se najmanje jednom u 3 godine.

Postupak izrade Procjene rizika za Općinu Orehovica propisan je Smjernicama za izradu procjene rizika od velikih nesreća za područje Međimurske županije (prosinac, 2016. godine).

Postupak izrade Procjene rizika obuhvaća primjenu metodologije za izradu Procjene rizika, korištenje uputa za izradu svakog pojedinog scenarija, izradu matrica i karata rizika i prijetnji.

Općinska načelnica Općine Orehovica je dana 26. lipnja 2024. godine donijela Odluku o postupku izrade Procjene rizika od velikih nesreća za Općinu Orehovica i osnivanju Radne skupine (KLASA: 990-01/24-01/21, URBROJ: 2109-22-01-24-3).

U Procjeni rizika od velikih nesreća za Općinu Orehovica obrađeni su sljedeći rizici: potres, poplave izazvane pucanjem brana, epidemije i pandemije, ekstremne temperature, tuča, kiša, mraz i suša.

Također je, za potrebe izrade Procjene rizika, ugovorom, u svojstvu konzultanta, angažiran ovlaštenik za prvu grupu stručnih poslova u području planiranja civilne zaštite – Ustanova za obrazovanje odraslih za poslove zaštite osoba i imovine „DEFENSOR“ sa sjedištem u Varaždinu.

Slijedom navedenog, predlaže se Općinskom vijeću Općine Orehovica usvajanje Procjene rizika od velikih nesreća za Općinu Orehovica.